تووڕەیی و ھەرا

توڕەیی و ھەرا فیلمێکی ئێرانییە لە جۆری ھەست بزوێن لە دەرھێنانی ھومەن سەیدی و بەرھەم ھێنانی سەعید سەعدی

ئەم فیلمە لە سیو دوەمین فیستیڤاڵی فەجر دوو خەڵاتی دەستەبەر کرد

 توڕەیی و ھەرا وەکو ڕۆمان 
توڕەیی و ھەرا ڕۆمانێکی نووسەر ویلیام فۆکنەرە کە خاوەنی خەڵاتی نۆبڵی ئەدەبیاتە، ھومەن سەیدی سودی لەم ڕۆمانە وەگرتووە لە لایەنی فەلسەفییەوە، فیلمەکەش بە وتەیەک دەست پێدەکات لەو ڕۆمانە '' ژیان فێری کردم کە ھیچ شتێک لە ھیچ کەس بەدور نییە ''

دروشمی فیلمەکەش ھەمان وتەیە

 چیرۆکی فیلم 
 کورتەی چیرۆک 
خوسرەو کە گۆرانیبێژێکی زۆر بەناوبانگە دوای ئاشنا بوون بە حەنای ھەواداری و بەستنی پەیوەندی سۆزداری لەگەڵیدا

توشی کێشەیەکی گەورە دەبێت، خوسرەو و حەنا بە دوو شێوەی جیا چیرۆکی یەکترناسینیان باس دەکەنhttps://www.salamcinama.ir/movie/359/خشم-و-هیاهو  سەلام سینەما - توڕەیی و ھەرا

 درێژەی چیرۆک 
ئەم فیلمە یەک داستانی ھەیە بە دوو گێڕانەوەی جیاواز، سەرەتا خوسرەو پارسا (نەوید محەممەدزادە) وا چیرۆکەکە دەگێڕێتەوە کە ژیانێکی خۆشی ھەبووە لەگەڵ تینای ھاوسەریدا بەڵام حەنای ھەواداری (تەناز تەباتەبایی) بە زۆر وازی لێ ناھێنێت و خۆی لێ نزیک دەکاتەوە

دوای ئەوەی تینا گومان دەکات خوسرەو و حەنا پەیوەندیان ھەیە خۆی ھەڵدەداتە بەردەم سەیارەیەک بە مەبەستی خۆکوشتن بەڵام نامرێت

لە گێڕانەوەی دووەم حەنا وا دەیگێڕێتەوە کە ھەواداری خوسرەو پارسا بووە و تەنھا ئیمزایەکی ویستووە لێی، بەڵام پارسا ویستێتی

خۆی نزیک خاتەوە لێی، تا ئەوەی تینا ھەستی بە پەیوەندییەکە کردووە ھەوڵی خۆکوشتنی داوە

گێڕانەوەکان دوو جیاوازیان ھەیە
 خوسرەو دەڵێت حەنا خۆی نزیک خستووەتەوە لەم بەڵام حەنا دەڵێت خوسرەو دەسپێشخەری کردووە
 خوسرەو وەکو کەسێکی باش و میھرەبان باسی تینای ھاوسەری دەکات بەڵام حەنا وەک و کەسێکی بێڕەوشت باسی دەکات.
حەنا و خوسرەو ھەردوکیان لە زینداندان نەک لەبەر ئەوەی تینا ھەوڵی خۆکوشتنی داوە بەڵکو لەبەر ئەوەی پاش ماوەیەک کە لە کۆما دێتە دەر بە چەقۆ دەکوژرێت

لێکۆڵەری کەیسەکە ناتوانێت لە نێوان ئەم گێڕانەوە دژ بەیەکانەدا تاوانبار دیاری بکات بۆیە ناچاردەبێت داواکاری خوسرەو پارسا قبوڵ بکات

کە پارسا داوای کردووە حەنا ببینێت و قسەی لەگەڵ بکات.

پاش یەکتر بینینی پارسا و حەنای سەرئەفراز، حەنا دان بەوەدا دەنێت کە بکوژی تینایە.

لێکۆڵەری کەیسەکە گومانی دەکات لە دانپیانانەکە بەڵام ھیچ ڕێیەک نادۆزێتەوە تا بیسەلمێنێت دانپیانانەکە ڕاست نییە

لە کۆتاییدا حەنا لەسێدارە دەدرێت

 ھاوشێوەیی چیرۆک لەگەڵ ڕوداوێکی ڕاستی 
دوای بڵاو بوونەوەی فیلمی توڕەیی و ھەرا بینەران کەوتنەوە بیری کەیسی ناسڕ موحەمەدخانی یاریزان و ئاماژەیان بەوە کرد کە فیلمەکە لەو کەیسەوە وەرگیراوە

ناسڕ محەممەد خانی یاریزانێکی نێودەوڵەتی بوو پەیوەندی لەگەڵ کچێکدا ھەبوو بەناوی شەھلا جاھد، خێزانی ناسڕ محەممەد خانی بە ٢٧ لێدانی چەقۆ کوژرا

شەھلا جاھد دانی بەوەدا نا کە خێزانی ناسڕی کوشتووە، بەڵام دوای چەند دانیشتنێکی دادگا پەشیمان بۆیەوە و بە گریانەوە ھاواری کرد '' من نەمکوشتووە من تێکەوتم ''

دوای چەند ساڵ لە بەردەوام بوونی کەیسەکە شەھلا جاھد وەک تاوانبار ناسێنرا و لە سێدارە درا

ھومەن سەیدی دەرھێنەر وتی فیلمی توڕەیی و ھەرا لەو ڕوداوەوە وەرنەگیراوە، سەعید سەعدی بەرھەمھێنەریش وتی توڕەیی و ھەرا کاریگەری ئەو ڕوداوەی بەسەرەوەیە بەڵام دروست کۆپی ئەو ڕوداوە نییە

 مۆسیقا و گۆرانی نێو فیلمەکە 
مۆسیقای فیلمەکە لەلایەن کارن ھومایۆنفەرەوە دانراوە و لە نێو فیلمەکەدا چەند گۆرانییەک ھەن یەکەمیان گۆرانی The letters ی لیونارد کۆھێنە بە زمانی ئینگلیزی

گۆرانی دووەم تایبەت بۆ فیلمەکە وتراوە بە ناوی توڕەیی و ھەرا بە دەنگی ڕەزا کۆلغانی کە ڕۆڵێکی کەمیشی ھەیە لە فیلمەکە لە سەرەتاوە ڕۆڵی ھونەرمەندێکی تازەکار دەگێڕێت و دەیەوێت ڤیسا وەرگرێت، و گۆرانییەکی ھونەرمەندی عەرەبیش عەمرو دیاب ھەیە لە نێو فیلمەکەدا

 خەڵاتەکان 
لە سیو چوارەمین فیستڤاڵی فەجر
بەشکەسایەتیئەنجامباشترین ئەکتەری سەرەکی پیاونەوید محەممەدزادەباشترین ئەکتەری سەرەکی ئافرەتتەناز تەباتەباییباشترین وێنەگرتنی سینەماییپەیمان شادومان فەرباشترین دەنگحسێن بەشاش و ئارش قاسمیباشترین دیزاینی جلو بەرگ و دیمەنەکانموحسین نەسڕوڵڵاھی و ڕەعنا ئەمینیخەڵاتی تایبەتی داوەرانھومەن سەیدی

 کاست 
 نەوید محەممەدزادە: خوسرەو پارسا
 تەناز تەباتەبایی: حەنا سەرئەفراز
 ڕەعنا ئازادی وەر: تینا
 سەعید چەنگیزیان: لێکۆڵەر
 بھناز جەعفەری: بەڕێوبەری بەشە ناوخۆییhttp://www.sourehcinema.com/Title/Title.aspx?id=139406070004  سوورە سینەما - ناساندنی توڕەیی و ھەرا

 سەرچاوەکان 

پۆل:وتارە ھەتیوەکان
پۆل:فیلمەکانی ٢٠١٦